— Я не ведаю, як можа жанчына, у якой няма апоры на Госпада, гэта ўсё перажыць. Страшныя рэчы… Паша таксама дапамог сваёй падтрымкай. Ён па-мужчынску ўсё раскладаў па палічках і пераконваў мяне, што жыццё і смерць — гэта ўлада Госпада. І там было столькі цудоўных момантаў, што па-іншаму і не магло быць. Напрыклад, вясёлка на дзень пахавання пасярод зімы. А калі мы маліліся, Янку станавілася рэальна лепш, дактары казалі, што не бачылі такога ў сваёй практыцы.